[{"text_idx": "#000007", "text": "Lansiwyd y llinyn cyffrous hwn o ymgyrch traws-sector Gaeaf Llawn Lles sy\u2019n cael ei gynnal ledled Cymru fis diwethaf gyda galwad i weithredu i ddarganfod hoff lyfrau plant a phobl ifanc ar o\u0302l dwy flynedd anodd yn ystod pandemig Covid-19."}, {"text_idx": "#000008", "text": "Ymatebodd llu o blant a phobl ifanc ledled Cymru ac mae rhestr o 25 o lyfrau bellach wedi\u2019i chyhoeddi. Ymhlith y rhai sydd ar y rhestr mae awduron arobryn o Gymru fel yr awdur a\u2019r darlledwr Horatio Clare, a fagwyd ar fferm ddefaid yn y de, yr enillydd Gwobrau Llyfrau Plant Tir na n\u2019Og Cymru bedair gwaith ac awdur y mis Llyfrgelloedd Cymru Ionawr 2022 Manon Steffan Ros o Feirionnydd, a\u2019r awdures boblogaidd o Sir Benfro, Eloise Williams."}, {"text_idx": "#000009", "text": "\u201cMae\u2019n anrhydedd fawr cael fy enwebu ar gyfer rhestr lyfrau Gaeaf Llawn Lles, a hoffwn ddiolch yn fawr iawn i bawb sy\u2019n rhoi o\u2019u hamser a\u2019u hegni i ddarllen fy ngwaith. Mae llyfrau wastad wedi bod yn gwmni ardderchog ac yn ffrindiau ffyddlon i mi, felly mae cael fy nghynnwys ar y rhestr hon yn golygu llawer iawn,\u201d meddai Manon, y mae ei chyfrol Fi ac Aaron Ramsey, stori dau ffrind wrth i Gymru gyrraedd yr Ewros yn 2020, ar y rhestr o\u2019r 25 llyfr sy\u2019n codi calon."}, {"text_idx": "#000011", "text": "Dywedodd Eloise, a fu hefyd yn Children\u2019s Laureate cyntaf Cymru (2019-21), \u201cMae Gaeaf Llawn Lles yn ymgyrch wych. Mae mor bwysig dangos i\u2019n plant a\u2019n pobl ifanc pa mor bwerus y gall llyfrau fod a sut i ddod o hyd iddyn nhw yn ein llyfrgelloedd."}, {"text_idx": "#000013", "text": "Gyda chefnogaeth Llywodraeth Cymru, nod ymgyrch Gaeaf Llawn Lles yw helpu plant a phobl ifanc i wella o\u2019r pandemig, ac mae\u2019n gwneud gwyrthiau mewn siroedd ledled Cymru."}, {"text_idx": "#000014", "text": "Mae llyfrgelloedd cyhoeddus wedi ymuno a\u0302\u2019r Asiantaeth Ddarllen ar gyfer y dathliad tymhorol hwn o ddarllen, y buddion y mae\u2019n eu hyrwyddo a grym llyfrgelloedd lleol i helpu plant i ailgysylltu a\u0302\u2019i gilydd a\u2019u cymuned. Bydd yn parhau hyd at ddiwedd mis Mawrth gyda rhaglen o weithgareddau a digwyddiadau yn cael eu darparu ar-lein ac mewn llyfrgelloedd."}, {"text_idx": "#000015", "text": "Wrth siarad am yr ymgyrch, dywedodd Nicola Pitman, cadeirydd Cymdeithas Prif Lyfrgellwyr Cymru ac arweinydd llyfrgelloedd, \u201cMae rhywbeth hudol yn digwydd pan fyddwch chi\u2019n darllen ac rydym ni yma, y \u200b\u200bgaeaf hwn, i rannu, gweiddi a dathlu\u2019r ffordd y mae\u2019r hud hwnnw\u2019n gweithio a\u2019r lleoedd y gall fynd a\u0302 chi."}, {"text_idx": "#000016", "text": "\u201cRydym ni\u2019n gobeithio y gall y rhestr lyfrau fod yn fan cychwyn i bobl ifanc, i\u2019w hysbrydoli a\u2019u hannog i ymweld a\u0302\u2019u llyfrgelloedd a chodi llyfr a \u2013 thra maen nhw yno \u2013 mwynhau cymysgedd cyfan o weithgareddau a digwyddiadau a all eu cysylltu nhw a\u0302\u2019i gilydd a\u2019u cymuned. Mae gan lyfrgelloedd ar hyd a lled Cymru gymysgedd gwych o ddigwyddiadau \u2013 nid yn unig grwpiau amser stori, ond sesiynau ymwybyddiaeth ofalgar a nosweithiau cwis i bobl ifanc yn eu harddegau, dosbarthiadau ysgrifennu creadigol i oedolion ifanc, grwpiau rhigymau ac arwyddo i fabanod a phlant bach a gweithdai gardd dylwyth teg fotanegol a sesiynau terariwm i deuluoedd. Mae\u2019r rhestr yn hir ac amrywiol!"}, {"text_idx": "#000018", "text": "Ymhlith yr awduron Cymreig eraill a gyrhaeddodd y rhestr fer roedd Horatio Clare, Alex Wharton, Eloise Williams a Huw Davies. \u201cRydym ni mor ffodus yng Nghymru i gael llawer o awduron gwych,\u201d ychwanega Nicola. \u201cMae pob llyfr ar y rhestr i\u2019w gael yn eich llyfrgell leol, felly am beth ydych chi\u2019n aros, ewch i ymweld a\u0302\u2019ch un chi a rhowch gynnig ar un o\u2019r llyfrau.\u201d"}, {"text_idx": "#000020", "text": "Dyma\u2019r rhestr lawn o\u2019r 25 llyfr i godi calon a enwebwyd gan blant a phobl ifanc:"}, {"text_idx": "#000022", "text": "Amser Stori yn Llyfrgell Aberdar."}, {"text_idx": "#000023", "text": "Cofiwch fod rhai o\u2019r awduron gwych sy\u2019n gyfrifol am y llyfrau\u2019n ymuno a\u0302\u2019r Reading Agency mewn digwyddiadau Gaeaf Llawn Lles arbennig ym mis Mawrth, yn cael sylw ar eu tudalen gweithgareddau."}, {"text_idx": "#000025", "text": "greu gwaith celf neu boster unigryw sy\u2019n hyrwyddo eich hoff lyfr sy\u2019n gwella eich hwyliau (gobeithio eich bod wedi enwebu!)"}, {"text_idx": "#000026", "text": "os mai ysgrifennu creadigol sydd at eich dant yn hytrach na thynnu lluniau, ysgrifennwch adolygiad llyfr ar gyfer ein tudalen adolygiadau"}]